29/04/2010 | Administración LocalMunicipal
Culleredo
Urbanismo
Normativa do proxecto sectorial de incidencia supramunicipal do Centro Loxístico de Transportes de Culleredo

Procédese á publicación da normativa contida no proxecto sectorial de incidencia supramunicipal do Centro Loxístico de Transportes (CLT), segundo texto que aprobou o Consello da Xunta de Galicia o 21 de xullo de 2000 e modificación puntual aprobada polo devandito Consello o 6 de maio de 2005.4.1.1. AGRUPACIÓNS E SEGREGACIÓN En ningún caso se permiten segregacións das parcelas que están determinadas no proxecto. A superficie e forma xeométrica de parcelas mínimas indivisibles e fronte mínimo de parcelas a vía pública son as establecidas no plano 0.4 do Proxecto Sectorial. Permítese a agrupación de parcelas. Isto non exime do cumprimento de todas as prescricións establecidas nestas ordenanzas para as parcelas resultantes da agrupación.4.1.2. DIVISIÓN HORIZONTAL Queda prohibida toda división horizontal de propiedade dentro das parcelas mínimas descritas no plano 0.4. 4.1.3. ALTURA LIBRE DE CIMBRA DAS NAVES Enténdese por altura obrigatoria libre de cimbra para cada nave, a distancia existente entre o punto medio do plano de fachada, medido no seu encontro coa rasante do terreo, ata a parte inferior de calquera elemento estrutural de cuberta.1.)- Para o quinteiro 4 a altura obrigatoria libre de cimbra establécese en sete metros cincuenta centímetros (7,5 m) e unha altura máxima a liña de cumieira de dez metros e cincuenta centímetros (10,5 m). 2.)- Para os quiteiros 1, 2, 3, 5, 6, 7, 8, 9, 10, 11 e 12 e para a zona de naves taller a altura obrigatoria libre de cimbra establécese en once metros (11 m) cunha altura máxima a liña de cumieira de quince metros (15 m). Non obstante, no suposto de que exista un proxecto conxunto para a totalidade do quinteiro ou se estableza unha unidade de criterio neste sentido por unanimidade entre todos os propietarios, as alturas poderán ser inferiores.4.1.4 ALTURA EN NÚMERO DE PLANTAS 1.)- NAVES ALMACÉN TIPO I (Quinteiros 1, 2, 3, 4, 5, 6, 7, 10 e 12): - Planta Baixa+1 en toda a superficie en planta. - Planta Baixa+2 só en aquelas naves que alcancen a altura de cimbra de 11 m (é dicir todas menos as naves do quinteiro 4) co condicionante en todo caso, de que iso non supoña aumento da superficie máxima construíble total que lle asina o proxecto sectorial a cada nave, de maneira que a suma total da superficie das tres plantas non exceda daquela que lle correspondería en caso de ocupar Baixo+1 en toda a superficie da nave.2.)- NAVES TIPO II (Quinteiros 8, 9 e 11): - Planta Baixa+2 nun fondo máximo de 10 m desde a aliñación de fachada, permitíndose no resto do fondo edificable da nave, unicamente planta baixa.3.)- NAVES TALLER - Planta Baixa+2 plantas en toda a súa superficie.4.1.5. PETOS EN FACHADA. ESQUEMAS DE ALZADOS NORMATIVOS. Levantarase un peto horizontal corrido no remate da fachadas de todo o perímetro de cada un dos quinteiros, establecendo como norma xeralista unha altura total de fachada en cada nave. No suposto que exista un proxecto conxunto para a totalidade do quinteiro ou se estableza unha unidade de criterio por unanimidade entre todos os propietarios que posibilite, ou ben rebaixar a altura de cimbra a menos de 11 m, ou ben a altura de cumieira a menos de 15 m, a altura do peto poderá ser menor, establecéndose como norma xeral, a altura máxima de cumieira do quinteiro uniforme resultante como altura máxima do peto de remate. Agora ben, a gran lonxitude das frontes de quinteiro, unido ás diferentes pendentes das rúas, poden imposibilitar a realización dun peto corrido horizontal. Co obxecto de racionalizar neste caso os necesarios resaltes do peto e en orde á estética do conxunto edificatorio, propóñense uns alzados normativos esquemáticos en cada fachada por quinteiro, a respectar obrigatoriamente polos diferentes proxectos construtivos. Ver ANEXO 3.4.1.6. PLANTA BAIXA. APROVEITAMENTO BAIXO RASANTE E BAIXO CUBERTA Respectando en todo caso a altura de cimbra definida no apartado 5.1.3 para cada nave, o nivel superior de forxado ou soleira de planta baixa, deberá estar necesariamente comprendido entre 1,50 m por encima e 0,50 m por debaixo da aresta definida polo encontro do plano de fachada co plano da rasante do terreo en toda a fronte de cada fachada exterior da nave. Enténdese como aproveitamento baixo rasante a toda superficie que quede por debaixo da cota de planta baixa así definida. O aproveitamento baixo rasante non computará edificabilidade mentres non se sobrepasen estes parámetros, permitíndose a ocupación e instalación de maquinaria ou sistemas de almacenaxe nos que sexan necesarios o seu uso. O desenvolvemento da rampla de acceso efectuarase en calquera caso dentro dos límites de parcela. Prohíbese a construción de plantas baixo cuberta, entendendo por tal a adición dunha planta engadida ás establecidas como máximas no Proxecto Sectorial para cada parcela, situada inmediatamente debaixo da cuberta. A última planta máxima permitida para cada parcela que se sitúe en contacto ou non coa cuberta do edificio non terá a consideración de baixo cuberta para os efectos desta ordenanza.4.1.7. ALIÑACIÓNS, POSICIÓN DA EDIFICACIÓN Son as liñas que fixa o Proxecto Sectorial como posición obrigatoria da edificación ou liña de fachada, independentemente dos lindes da parcela privativa coa vía pública. As aliñacións exteriores quedan establecidas no plano O.3 do Proxecto Sectorial “Ordenación, aliñación, e posición da edificación”. Defínese unha posición obrigatoria da edificación por quinteiro, mediante a fixación das frontes edificatorias tanto na fachada principal como nas laterais. Non se permiten recuamentos nas frontes da edificación. Para os quinteiros 1, 2, 3, 4, 5, 6, 7, 8, 9 e 12 disponse dunha aliñación obrigatoria, tal e como se establece no mencionado plano O.3. Para a zona de Naves Taller, establécese un recuamento á fronte de 2 metros na zona traseira das naves e de 25 metros na súa parte dianteira, exceptuando a parcela P-119 que ten que adaptarse á rúa con que linda (plano O.3). No suposto de que exista un proxecto conxunto para a totalidade do quinteiro ou se estableza unha unidade de criterio por unanimidade entre todos os propietarios, o recuamento normativo obrigatorio poderá ser, no seu caso, maior do establecido, sempre e cando se respecte a uniformidade para cada unha das fachadas. Dentro do quinteiro, as construcións deberán apegarse unhas a outras. Non obstante, permítense espazos libres de edificación xunto aos lindeiros laterais das parcelas interiores, de ata 6 metros de ancho na fronte edificatoria de fachada, quedando estes espazos libres da parcela para sistemas de circulación loxística interior, evitando en todo caso a formación de rúas interiores ao quinteiro. O seu coidado e mantemento correrán a cargo do propietario, quedando prohibido usar estes espazos libres como depósito de materiais residuais ou vertido de desperdicios. Estes espazos libres na fronte de fachada, deberán resolverse compositivamente de maneira conxunta co alzado principal de cada nave, mantendo en todos os casos un elemento de remate en toda a lonxitude de fachada e ata o linde da parcela veciña, creando unha fronte de cuarteirón unitario e continuo.4.2.1. CUBERTA Prohíbese en todo caso o emprego de bufardas e beirado.4.2.2. FACHADAS E PARAMENTOS Fachadas: Prohíbense as fachadas de bloqueo de formigón visto e fibrocemento así como as fachadas de ladrillo para revestir sen a rebocadura correspondente, o cal deberá ir en todos os casos pintado. Medianeiras: O acabado das paredes medianeiras realizarase con tratamento similar ou acorde co da fachada, prohibíndose en todo caso as fábricas que teñan unhas características técnicas ou construtivas que non sexan para quedar vistas. Plataformas de carga: Non sobresairán da aliñación de fachada. Cando por motivos do sistema de carga e descarga sexa necesario facelo fóra desta, deberanse utilizar sistemas mecanizados, móbiles, escamoteables, elevables, ou retráctiles, podendo sobresaír da aliñación no momento dos traballos. Beirís: Prohíbense os corpos voados nas naves almacén e naves taller, entendidos estes como os elementos macizos cunha superficie pechada que sobrepase a liña de posición obrigatoria da edificación. Permítese a execución de marquesiñas, establecendo unha altura desde a rasante de 5,00 m e un voo máximo de 5,00 m, podendo variar esta se se fai de forma conxunta por quinteiro. O artigo 3 do Proxecto Sectorial establece os usos para as naves almacén da maneira seguinte: - almacenaxe, consolidación e fraccionamento de cargas en todas as alternativas que estas actividades permiten (almacenista, distribuidor, comerciante por xunto…) - almacenamento e distribución de embalaxe baixo contrato (paquetaría). - almacenamento e posterior distribución por correo (embalaxe baixo contrato). - operador loxístico do frío. - mensaxaría urxente e correo. - quedan totalmente prohibidas as actividades molestas, insalubres, nocivas e perigosas contempladas no Decreto 2414/1961 (título primeiro, capítulo primeiro, artigo 3), exceptuando aquelas relacionadas coa almacenaxe e aquelas que sexan compatibles coas actividades desenvoltas no CLTC. - calquera outro uso compatible coas actividades propias do CLT. No apartado 2 deste documento xustificábase parcialmente a elaboración desta modificación do proxecto sectorial, na necesidade, unha vez posta en marcha a comercialización do centro, de dar resposta ás dubidas e aclaracións dos peticionarios de parcelas, en orde a clarificar certas indeterminacións do proxecto sectorial. Esta modificación do Proxecto Sectorial debe proporcionar tanto aos peticionarios de solo como ás administracións encargadas de regular as actividades futuras, garantías e seguridades do correcto exercicio das mesmas. Para iso propoñemos por un lado complementar o artigo 3 detallando parte das definicións que contén, e por outro acoutar coa maior claridade posible que se entende por uso compatible co CLT e ata onde alcanza a súa definición. Proponse para iso utilizar dúas categorías habituais manexadas en todos os documentos urbanísticos no referente aos usos do solo.4.3.1. USOS PRINICIPAIS Son os usos enunciados no artigo 3 do proxecto sectorial aprobado, e aos que debe destinarse nunha porcentaxe maioritaria, da superficie total comercializada de cada nave. Enténdense dentro dos usos principais a que se refire o artigo 3 os seguintes: - actividades de almacenamento e de gran distribución. Incluídas oficinas e servizos propios. - actividades de carga fraccionada ou carga completa, paquetaría e recadeiros, incluídas oficinas e servizos propios. - actividades de transportes de calquera tipo de titularidade, incluídas oficinas e servizos propios. - outras actividades loxísticas: alugamento de vehículos para transporte, garaxe de vehículos para transporte, selección e envasado de produtos, e en xeral, todos os usos relacionados co almacenamento, depósito, garda e distribución de mercadorías, transporte e outros servizos do uso terciario, que requiren espazo adecuado separado das funcións de produción, oficinas ou despacho ao público.4.3.2. USOS COMPLEMENTARIOS COMPATIBLES Os usos compatibles, deben ser efectivamente complementarios ás actividades loxísticas propias dun CLT, ou derivadas do normal e adecuado mantemento e manipulación dos produtos almacenados. Deberían así mesmo admitirse certas actividades de transformación e manipulación, relacionadas co transporte e a loxística e que son plenamente compatibles coa finalidade última do CLT, sempre que se garanta debidamente o control das administracións competentes (Dirección Xeral de Transportes e Concello) e que, en caso de dúbida, se esixa a aprobación expresa das mesmas, con anterioridade á súa instalación e desenvolvemento. - operacións relacionadas coa adquisición e distribución de bens e servizos. - xestión dos fluxos de materiais e de información. - recepción, tratamento e preparación de pedidos. - xestión de stocks de produtos acabados. - actividades necesarias para o correcto aprovisionamento do proceso produtivo (controis de calidade, preparación de semielaborados, xestión de stocks de materias primas e mantemento). Descrición dos servizos e operacións a efectuar: - Transporte. - Distribución (primaria e secundaria). - Almacenaxe. - Manipulación e montaxe. - Embalaxe e/ou envasado. - Reciclaxe/etiquetaxe. - Xestión de stocks. - Mantemento. - Preparación de pedidos. - Transmisión de información. - Paquetaría industrial. - Servizo posvenda. - Controis de calidade e ensaios. - Vixilancia, seguridade e control.” Culleredo, 20 de abril de 2010 O concelleiro de Urbanismo Asdo.: Ricardo Seoane Candamio (P. D. Resolución de 02.07.2007; BOP de 01.08.2007)